|  |
| --- |
| Brev til administrative medarbejdere |

**Valg til EU-Parlamentet den 9. juni 2024**

Tak fordi du har meldt dig til at hjælpe med gennemførelsen af valget.

Valghandlingen begynder kl. 9.00, men du skal **møde på afstemningsstedet kl. 8.00**.

Før afstemningen begynder giver holdlederen en kort vejledning, og der skal foretages forskellige praktiske gøremål. Afstemningen slutter kl. 20.00.

Når valghandlingen er afsluttet kl. 20.00, skal valgstyrerne, de tilforordnede vælgere og de administrative medarbejdere optælle stemmerne på afstemningsstedet.

Det bemærkes, at ingen må forlade afstemningsstedet, uden at valgstyrerformanden/holdlederen har givet tilladelse.

**Valgagitation**

Du skal orientere dig om vejledningen om valgagitation. Du bedes orientere dig via medarbejdersiden. Link

[https://medarbejdersiden.albertslund.dk/vaerktoejer/valg-og-afstemning/valgportalen-aktuelt-valg-euvalg-2024](https://eur01.safelinks.protection.outlook.com/?url=https%3A%2F%2Fmedarbejdersiden.albertslund.dk%2Fvaerktoejer%2Fvalg-og-afstemning%2Fvalgportalen-aktuelt-valg-euvalg-2024&data=05%7C02%7C%7C7450e28bde7e4a99900308dc734128d1%7C584b4490175146b5854b79e445ca4387%7C1%7C0%7C638511970895741953%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=0PBBItCVHaOjHM1Q0IWKn1vQ%2FLAblxW0UnDCxFAc53k%3D&reserved=0)

**Fortæring m.v.**

På valgstedet bliver der serveret morgenmad, frokost og aftensmad. I løbet af dagen serveres kaffe, vand og frugt.

Valgstedets/skolens rygeregler skal overholdes. Holdlederen undersøger, hvor der må ryges og hvornår.

Kommunalbestyrelsen har vedtaget en overordnet alkoholpolitik for ansatte i Albertslund Kommune. Den siger, at alkohol og arbejde ikke hører sammen. Det er derfor ikke tilladt at indtage alkohol i arbejdstiden og som en følge heraf heller ikke acceptabelt at være påvirket af alkohol i arbejdstiden. Det er besluttet, at der gælder de samme regler for gennemførelsen af valget.

Hvis du er vegetar eller der er andet vi skal tage hensyn til med din mad, så giv hurtigst muligt og senest den 31. maj besked til Ulla B. Lasson på mail: ulla.brandt.lasson@albertslund.dk

**Honorering**

Der er indgået en aftale med en række organisationer om aflønning af ansatte, der deltager i valgopgaven. Aftalen ligger også på medarbejdersiden.

**Diverse**

Hvis du ikke selv skal stemme på det afstemningssted, hvor du er administrativ medarbejder, bedes du venligst brevstemme. Det kan ske på et hvilket som helst folkeregister og i Albertslund kan det ske på Albertslund Hovedbibliotek indtil 6. juni . Du behøver ikke vente på modtagelsen af valgkort, men skal blot kunne legitimere dig.

Eventuelt afbud på grund af sygdom skal hurtigst muligt gives til Valgsekretariatet, Mobil 26256529.

Med venlig hilsen

Dorthe Stærkær de la Motte

dorthe.de.la.motte@albertslund.dk

Mobil 2625 6529